**OBRAZAC 1**

Opština Bar

Broj iz evidencije postupaka javnih nabavki: 01-018/21-878

Redni broj iz Plana javnih nabavki : 19 i 42

Mjesto i datum: Bar, 09.04.2021. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Opština Bar, objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**za izgradnju saobraćajnice za pristup kat. parceli br. 6068 KO Novi Bar (prema zgradi penzionera)**

Predmet nabavke se nabavlja:

🗹 kao cjelina

1. **DODATNE INFORMACIJE O PREDMETU I POSTUPKU NABAVKE**[[1]](#footnote-1)

**Procijenjena vrijednost predmenta nabavke:[[2]](#footnote-2)**

🗹 **Procijenjena vrijednost predmeta nabavke bez zaključivanja okvirnog sporazuma**:

🗹 kao cjeline je **105.000,00 €;**

Obrazloženje razloga zašto predmet nabavke nije podijeljen na partije:[[3]](#footnote-3)

Predmetnu nabavku nije moguće podijeliti na partije jer čini nerazdvojivu cjelinu, u cilju izvršenja posla u kontinuitetu. Projektno-tehničkom dokumentacijom je predviđena izgradnja saobraćajnice sa hidrotehničkim instalacijama i instalacijama jake i slabe struje.

**ZAKLJUČIVANJE OKVIRNOG SPORAZUMA[[4]](#footnote-4)**

Zaključiće se okvirni sporazum:

🗹 ne

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

**2.NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ukoliko Ponuđač nudi ekvivalent mora precizno navesti naziv ekvivalenta, odnosno robe drugog proizvođača iz brisanje navoda „ili ekvivalentno“, uz podnošenje dokaza o ekvivalentnosti odnosno ispravu o usaglašenosti, odnosno deklaraciju proizvođača, u skladu sa Zakonom o tehničkim zahtjevima za proizvode i ocjenjivanju usaglašenosti.

**3.OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom.

**4.SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovorasa rokom važenja 60 dana dužim od roka za izvođenje radova, kojom bezuslovno i neopozivo garantuje potpuno i savjesno izvršenje ugovorenih obaveza. U slučaju prekoračenja roka iz prethodnog stava, izvodjač radova dužan je da, na zahtjev naručioca, prije isteka roka važenja, produži garanciju za dobro izvršenje ugovora.

Ako Izvođač ne produži važenje garancije za dobro izvršenje ugovora, Naručilac će aktivirati važeću garanciju za dobro izvršenje ugovora.

🗹 polisu osiguranja od profesionalne odgovornosti, sa rokom važenja do isteka garantnog perioda, u skladu sa zakonom; Suma osiguranja ne može biti manja od 100.000,00 eura. Ovo osiguranje mora da pokrije rizik odgovornosti za štetu prouzrokovanu licima, za štetu na objektima i za finansijski gubitak. U polisi mora tačno biti navedena predmetna javna nabavka.

🗹 garanciju za otklanjanje nedostataka u garantnom roku, u iznosu od 10% od vrijednosti ugovora sa rokom važenja od 30 dana dužim od garantnog roka, za slučaj da u garantnom roku ne ispuni obaveze na koje se garancija odnosi, a kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka.

Izvođač je dužan da najkasnije deset dana prije isticanja roka važenja garancije za dobro izvršenje ugovora dostavi Naručiocu garanciju za otklanjanje nedostataka. Ako ponuđač ne dostavi garanciju za otklanjanje nedostataka u garantnom roku Naručilac će aktivirati garanciju za dobro izvršenje ugovora.

**5.METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[5]](#footnote-5):

🗹 odnos cijene i kvaliteta

🗹 najniža ponuđena cijena broj bodova 90

🗹 kvalitet broj bodova 10

Komisija za sprovođenje postupka javne nabavke će vrednovati ponude po kriterijumu ekonomski najpovoljnija i to na način da će 90 bodova određivati najniže ponuđena cijena (C), 10 bodova određivaće kvalitet (Q).

Ponuđač sa najvećim brojem bodova (C + Q) će biti izabran.

1. Najniža ponuđena cijena (C)(90 bodova)

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova (90 bodova) i to po formuli:

 (C)= C1 / C2 x 90

C- Broj bodova

C1-Najniža ukupna ponuđena cijena

C2 -Ponuđena cijena

1. Kvalitet (Q) 10 bodova

Podkriterijum kvalitet iskazuje se kroz:

Kvalifikacije i iskustvo ovlašćenog inženjera koji će rukovoditi građenjem objekta u cjelini, 10 bodova

Ponude se vrednuju po osnovu parametra kvaliteta koji se odnose na kvalifikacije i iskustvo lica kojima će biti povjereno izvršenje predmeta nabavke (ovlašćenog inženjera koji će rukovoditi građenjem objekta u cjelini), a vrši se na osnovu podataka o kvalifikacijama i iskustvu lica kojima će biti povjereno izvršenje predmeta nabavke, što se dokazuje dokazima nadležnog organa ili ovlašćene organizacije, odnosno pravnog lica o nivou okvira kvalifikacije i stručne osposobljenosti lica kojima će biti povjereno izvršenje predmeta nabavke.

Ponuđač dokazuje parametar kvalitet na način što će dostaviti potvrdu kojom potvrđuje da ovlašćeni inženjer koji će rukovoditi građenjem objekta u cjelini ima predviđene kvalifikacije i iskustvo na rukovođenju na istim ili sličnim poslovima.

Pod istim ili sličnim poslovima smatraju se radovi:

-pod istim radovima: izgradnja ili rekonstrukcija gradskih saobraćajnica/ulica sa kompletnom infrastrukturom,

-pod sličnim radovima: izgradnja ili rekonstrukcija puta u naselju sa kompletnom infrastrukturom

Maksimalni broj bodova dobija ponuda ponuđača koji ima najveći broj potvrda kako je to definisano prethodnim stavom, a ostale ponude dobijaju proporcionalno broj bodova po formuli:

Q=Nj/Nmax x 10

Gdje je:

Q\_Broj bodova

Nj- broj potvrda

Nmax- najveći broj potvrda

Ponuđaču koji ne dostavi potvrde će po tom parametru biti dodijeljeno 0 poena.

**6.JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

**7.NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 10.05.2021. godine do 11,00 sati.

Otvaranje ponuda održaće se dana 10.05.2021. godine u 11,30 sati.

🗹 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Opština Bar, Bulevar Revolucije br. 1, Bar, Građanski biro radnim danima od 08,00 do 14,00 sati.
* preporučenom pošiljkom sa povratnicom na adresi Opština Bar, Bulevar Revolucije br. 1, Bar, Građanski biro

 s tim što Garancija mora biti uručena od strane poštanskog operatora najkasnije do roka određenog za elektronsko podnošenje ponude.

**8.USLOVI ZA AKTIVIRANJE GARANCIJE PONUDE[[6]](#footnote-6)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**9.TAJNOST PODATAKA**

Tenderska dokumentacija sadrži tajne podatke

🗹 ne

**10.UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

**11.NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[7]](#footnote-7)

Smatra se da je Naručilac izvršio obavezu uvođenja Izvođača u posao ako mu je predao Obavještenje o datumu uvođenja u posao, Rješenje o imenovanju Stručnog nadzora i Dokaz da je nadležnom organu prijavio radove.

Na dan uvođenja Izvođača u posao otvara se Građevinski dnevnik u kome se konstatuje da ga je Naručilac uveo u posao, a ovaj primio lokaciju i svu potrebnu dokumentaciju, čime su stvoreni uslovi da otpočnu radovi.

Izvođač radova dužan je da vodi građevinski dnevnik i građevinsku knjigu u skladu sa važećim Pravilnikom o načinu vođenja i sadržini građevinskog dnevnika i građevinske knjige.

Izvođač ima pravo da zahtijeva produženje ugovorenog roka za izvođenje radova u slučaju koji nije izazvan njegovom krivicom a u kome je zbog promijenjenih okolnosti ili neispunjavanja obaveza od strane Naručioca bio spriječen da izvodi radove. Produženje roka određuje se prema trajanju spriječenosti, s tim što se rok produžava i za vrijeme potrebno za ponovno otpočinjanje radova i za eventualno pomjeranje radova u nepovoljnije godišnje doba. Izvođač ne može zahtijevati produženje roka zbog posebnih uslova koji su nastupili po isteku roka za izvođenje radova.

Naručilac nije dužan da uzme u obzir ovakve situacije, osim ako ga Izvođač u doku od 3 dana po otpočinjanju i nastajanju ovakvih situacija, ili onda čim je to praktično bilo moguće, nije pismenim putem upoznao sa potpunim detaljima svog zahtjeva za produženje vremena na koje po svom mišljenju ima pravo, i to tako da zahtjev može na vrijeme da bude provjeren. Sve promjene vremena za izvršenje radova moraju biti pismeno odobrene od strane naručioca.

Izvođač je dužan da uz obrazloženi zahtjev za produženje ugovorenog roka preko Nadzornog organa dostavi i inovirani dinamički plan izvođenja radova (paralelni plan »gantogram«).

Garantni rok je 3(tri) godine od dana završene primo-predaje radova.

Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, a koji rok mora biti primjeren.Garantni rok za ovaj dio radova počinje ponovo da teče od datuma otklanjanja nedostataka a Izvođač je dužan da produži rok važenja garancije za otklanjanje nedostataka u garantnom roku u suprotnom Naručilac ima pravo da aktivira Garanciju za otklanjanje nedostataka u garantnom roku.

Naručilac ima pravo i na naknadu štete ukoliko šteta prevazilazi garantovani iznos.

**Dinamički plan izvođenja radova:** Izvođač je dužan da, u roku od 3 dana od dana zaključenja ugovora uradi i dostavi Stručnom nadzoru detaljni dinamički plan izvođenja radova (paralelni plan »gantogram«), kojim će obuhvatiti i aktivnosti na izradi tehničke dokumentacije, usklađen sa ugovorenim rokom završetka radova.

Naručilac će, shodno Zakonu o planiranju prostora i izgradnji objekata, vršiti preko Stručnog nadzora o čijem imenovanju će pismeno obavijestiti Izvođača; Ako u toku izvođenja radova dođe do promjene Stručnog nadzora odnosno Revizora, Naručilac će o tome obavijestiti Izvođača.

Stručni nadzor je ovlašćen da: vrši reviziju tehničke dokumentacije, prati i kontroliše da li Izvođač izvodi radove prema ovom Ugovoru čiji sastavni dio su i Tehničke specifikacije i predmjer radova iz tenderske dokumentacije; provjerava da li je dokazan kvalitet u skladu sa tehničkom specifikacijom; odobrava odnosno zabranjuje izvođenje radova upisom u građevinski dnevnik; određuje način otklanjanja nedostataka, odnosno nepravilnosti tokom izvođenja radova; daje tehnička tumačenja eventualno nejasnih detalja potrebnih za izvođenje radova u duhu uslova utvrđenih ugovorom; kontroliše dinamiku napredovanja radova i poštovanje ugovorenog roka završetka radova; kao i da vrši i druge poslove koji proizilaze iz važećih propisa i spadaju u nadležnost i funkciju stručnog nadzora.

Stručni nadzor nema pravo da oslobodi Izvođača od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju stručnog nadzora ne oslobađaju Izvođača od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati: a) nesmetan pristup svim djelovima gradilišta i svim lokacijama sa kojih se obezbeđuju prirodni materijali, i b)pravo da u toku proizvodnje, izrade i izgradnje (na gradilištu i drugim lokacijama) vrši pregled, inspekciju, mjerenje i testiranje materijala i kvaliteta izrade, i provjeru napretka u radovima. Izvođač će osoblju Naručioca omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača od njegovih ugovornih obaveza i odgovornosti.

Stručni nadzor ima pravo da naloži Izvođaču da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavjestiti Naručioca i nadležnu inspekciju i te okolnosti unijeti u građevinski dnevnik; Sa izvođenjem radova može se ponovo nastaviti kada Izvođač preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova; Materijal za koji se utvrdi da ne zadovoljava zahtijevane uslove kvaliteta Izvođač mora o svom trošku da ukloni sa gradilišta u roku koji mu odredi Stručni nadzor.

Izvođač će imenovati osoblje iz ponude, u cilju izvršenja funkcija koje su navedene. Izvođač ne smije, bez prethodnog pristanka Stručnog nadzora i Naručioca, povući imenovanje ili imenovati zamjenu; Stručni nadzor će, na zahtjev Izvođača, uz prethodnu saglasnost Naručioca, odobriti predložene zamjene ključnog osoblja ako su njihove odgovarajuće kvalifikacije i sposobnosti suštinske jednake ili bolje od onih koje su navedene u ponudi; Stručni nadzor će predložiti Izvođaču da zamjeni lice koje je član osoblja Izvođača, ili radne snage, uključujući i Glavnog inženjera, navodeći razloge, u slučajevima kada to lice: a) uporno nastavlja s lošim ponašanjem ili nedostatkom pažnje, b) nekompetentno ili nemarno obavlja svoje dužnosti, c) se ne pridržava odredaba Ugovora, ili d) nastavlja s aktivnostima koje ugrožavaju bezbednost, zdravlje ili zaštitu životne sredine; Izvođač će preuzeti obavezu da lice napusti gradilište i da više ne bude u vezi sa radovima iz ugovora.

Izvođač može tokom izvršenja ovog ugovora uz saglasnost naručioca, da: 1) zamijeni podugovarača za dio ugovora o javnoj nabavci koji je prethodno zaključio sa podugovaračem; 2) angažuje jednog ili više novih podugovarača čiji ukupni udio ne može biti veći od 30% vrijednosti ugovora o javnoj nabavci bez PDV-a; 3) preuzme izvršenje dijela ugovora o javnoj nabavci koji je prethodno zaključio sa podugovaračem; Uz zahtjev za saglasnost, ponuđač dostavlja podatke i dokumenta za dokazivanje ispunjenosti obaveznih uslova, uslova za obavljanje djelatnosti i uslova stručno-tehničke sposobnosti za novog podugovarača; Naručilac neće dati saglasnost ponuđaču iz stava 1 ovog člana ako: 1) novi podugovarač ne ispunjava uslove iz prethodnog stava ovog člana; 2) ponuđač ne ispunjava uslove za obavljanje djelatnosti i uslove stručne i tehničke sposobnosti za dio predmeta nabavke čije izvršenje preuzima.

Izvođač će biti odgovoran za bezbjednost svih aktivnosti na gradilištu, sigurnosti susjednih objekata i radova, već izvedenih radova na objektu, opreme, uređenje, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvodjenjem ugovorenih radova pričini trećim licima i imovini i naruciocu.

Troškove sprovođenja mjera zaštite snosi Izvođač. Izvođač je dužan naručiocu nadoknaditi sve štete koje treća lica eventualno ostvare od naručioca po osnovu predmetnog rada. Izvođač je dužan preduzeti sve razumne mjere za zaštitu životne sredine, na Gradilištu i izvan njega, i ograničiti štetu i ometanje lica i imovine zbog zagađenja, buke i ostalog, a što je prouzrokovano njegovim aktivnostima; Izvođač je dužan osigurati da emisije, površinska oticanja i otpadne vode prouzrokovane njegovim aktivnostima ne pređu vrednosti propisane važećim zakonima.

Izvođač radova duzan je da omoguci bezbjedno odvijanje saobracaja tokom izvođenja radova uz prethodno pribavljanje odobrenja za promjenu režima saobraćaja u skladu sa Zakonom o putevima. Izvođаč je dužаn dа prije početkа rаdovа postаvi privremenu sаobrаćаjnu signаlizаciju, da obezbijedi mjesto nа kojem se izvode predmetni radovi i da za vrijeme trajanja predmetnih radova organizuje bezbjedan saobraćaj u uslovima gradnje na mjestu izvođenja radova

Ako Izvođač svojom krivicom ne završi predmetne radove u ugovorenom roku, dužan je Naručiocu platiti na ime ugovorene kazne penale 1,0 ‰ (jedan promil) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova; Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača; Plaćanje ugovorene kazne ne oslobađa Izvođača obaveze da u cjelosti završi i preda Radove; Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗹 garanciju za dobro izvršenje ugovora,

🗹 polisu osiguranja od profesionalne odgovornosti.

Izvođač je dužan da najkasnije deset dana prije isticanja roka važenja garancije za dobro izvršenje ugovora dostavi Naručiocu garanciju za otklanjanje nedostataka:

🗹 garanciju za otklanjanje nedostataka u garantnom roku.

Naručilac će jednostrano raskinuti Ugovor o javnoj nabavci i aktivirati garanciju za dobro izvršenje posla u slučaju da Izvođač:

1) nastupe okolnosti koje za posljedicu imaju bitnu izmjenu ugovora kojom se značajno povećava obim ugovora;

2) ako nastupi neki razlog koji predstavlja osnov za obavezno isključivanje ugovora, odnosno ako naručilac utvrdi da postoji sukob interesa kod izvođača i naručioca

3) ukoliko se tokom trajanja ugovora utvrdi da je izvođač pravosnažno osuđen odnosno čiji je izvršni direktor pravosnažno osuđen za neko od krivičnih dijela predviđenih članom 99 stav 1 tačka 1 ZJN

4) ukoliko izvođač tokom trajanja ugovora nije izmirio sve dospjele obaveze po osnovu poreza i doprinosa za penzijsko i zdravstveno osiguranje

5) ako izvođač ne izvršava ugovorene obaveze

6) prilikom realizacije ugovora ne dostavi Naručiocu tehničku dokumentaciju traženu kao garanciju kvaliteta kojom će dokazati da kvalitet ponuđenog materijala odgovara uslovima/standardima zahtijevanim tenderskom dokumentacijom;

7) ne izvršava svoje obaveze u roku utvrđenim ugovorom Ugovorom.

8) u posao uvede firmu koja se u ponudi ne pojavljuje kao ponuđač, član zajedničke ponude, ili kao podugovarač radova.

Izvođač će jednostrano raskinuti Ugovor ako Naručilac ne plaća Izvođaču u rokovima i na način predviđen Ugovorom.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

Ugovor o javnoj nabavci koji je zaključen uz kršenje antikorupcijskog pravila ništav je, u skladu sa članom 38 stav 3 Zakona o javnim nabavkama („Sl. list CG“ br. 074/19).

🗹 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

🗹 Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u sljedećem slučajevima: u skladu sa članom 151 stav 1 tačka 3 Zakona o javnim nabavkama kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi (ovo posebno imajući u vidu da se radi o projektovanju i izvođenju radova), a izmjenom se ne mijenja priroda ugovora a povećanje vrijednosti nije veće od 20% vrijednosti prvobitnog ugovora.

**12.ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**13.IZJAVA NARUČIOCA O NEPOSTOJANJU SUKOBA INTERESA**

**Opština Bar**

Broj: 01-018/21-878/1

Mjesto i datum: Bar, 08.04.2021. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 19 i 42 iz Plana javne nabavke broj 01-018/21-146/1 od 29.01.2021. godine za izgradnju saobraćajnice za pristup kat. parceli br. 6068 KO Novi Bar (prema zgradi penzionera), nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca : Predsjednik, Dušan Raičević

Službenica za javne nabavke: Natalija Šainović

Predsjednik komisije za sprovođenje postupka javne nabavke: Natalija Šainović

Član komisije za sprovođenje postupka javne nabavke: Aleksandar Glavanović

Članica komisije za sprovođenje postupka javne nabavke: Tatjana Šišević

Član komisije za sprovođenje postupka javne nabavke: Edin Crnovršanin

Član komisije za sprovođenje postupka javne nabavke: Dragan Šorović

**14.UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-1)
2. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-2)
3. Ukoliko je predmet nabavke podijenjen na partije ovaj dio brisati [↑](#footnote-ref-3)
4. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-4)
5. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-5)
6. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-6)
7. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-7)